**Národná rada Slovenskej republiky**

## **VII. volebné obdobie**

Číslo: CRD-2185/2018

**1199a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o sprístupňovaní strelných zbraní a streliva na civilné použitie na trhu **(tlač 1199)** v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o sprístupňovaní strelných zbraní a streliva na civilné použitie na trhu **(tlač 1199)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1511 zo 4. decembra 2018 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre obranu a bezpečnosť.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 508 z 22. januára 2019
* Výbor Národnej rady Slovenskej republiky pre hospodárske záležitosti uznesením č. 325 z 24. januára 2019
* Výbor Národnej rady Slovenskej republiky pre obranu a bezpečnosť uznesením č. 174 z 22. januára 2019.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledovné pozmeňujúce a doplňujúce návrhy:

* 1. V § 2 písm. j) sa slová „tabuľkami stálej komisie“ nahrádzajú slovami „tabuľkami normalizovaných rozmerov nábojových komôr a nábojov (ďalej len „tabuľky stálej komisie“)“.

Ide o legislatívno-technickú úpravu; zavádzaný pojem sa v záujme terminologickej presnosti a jednoty zosúlaďuje s pojmom používaným v čl. 5 stanov Medzinárodnej stálej komisie *(CIP*) a vzhľadom na rozsah jeho výskytu v návrhu zákona sa zároveň zavádza aj jeho legislatívna skratka.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

* 1. V § 6 sa slovo „sprístupniť“ nahrádza slovom „sprístupňovať“.

Ide o legislatívno-technickú úpravu; ustanovenie sa zosúlaďuje v záujme terminologickej presnosti a jednoty poukazujúc na pojem zavedený v § 2 písm. a) návrhu zákona.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

* 1. V § 7 ods. 1 sa slová „dáva navrhnúť alebo dáva vyrobiť a uvádza na trh“ sa nahrádzajú slovami „zadáva navrhnutie alebo zadáva výrobu a uvedie na trh“.

Ide o legislatívno-technickú úpravu; ustanovenie sa upravuje štylisticky a terminologicky spresňuje s poukazom na pojem zavedený v § 2 písm. b) návrhu zákona.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

**4.** V § 7 ods. 2 úvodnej vete sa slová „pri uvedení“ nahrádzajú slovami „pred uvedením“.

Ide o legislatívno-technickú úpravu; ustanovenie sa spresňuje s ohľadom na jednoznačnosť určenia času, v ktorom si výrobca musí splniť povinnosti súvisiace s uvedením strelnej zbrane alebo streliva na trh. Text sa zosúlaďuje s čl. 4 ods. 1 písm. a) smernice Rady 91/477/EHS z 18. júna 1991 o kontrole získavania a vlastnenia zbraní v znení neskorších zmien „Pokiaľ ide o strelné zbrane vyrobené alebo dovezené do Únie k 14. septembru 2018 alebo po tomto dátume, členské štáty zabezpečia, aby každá takáto strelná zbraň alebo hlavná časť uvedená na trh bola označená jasným, trvalým a jedinečným označením, a to bezodkladne po výrobe a najneskôr pred jej uvedením na trh, alebo bezodkladne po dovoze do Únie.“

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

**5.** V § 8 ods. 1 sa slovo „uvádza“ nahrádza slovom „uvedie“.

Ide o legislatívno-technickú úpravu; ustanovenie sa terminologicky spresňuje s poukazom na pojem zavedený v § 2 písm. b) návrhu zákona.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

1. V § 8 ods. 3 sa za slová „označiť strelnú zbraň alebo strelivo“ vkladajú slová „údajmi“ a slová „a dovozca  môže strelnú zbraň“ sa nahrádzajú slovami „a môže strelnú zbraň“.

Ide o legislatívno-technickú úpravu; ustanovenie sa zosúlaďuje v záujme terminologickej jednoty a presnosti a zároveň sa upravuje aj štylisticky.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

1. V § 9 ods. 2 úvodnej vete sa slovo „sprístupniť“ nahrádza slovom „sprístupňovať“.

Ide o legislatívno-technickú úpravu; ustanovenie sa zosúlaďuje v záujme terminologickej presnosti a jednoty poukazujúc na pojem zavedený v § 2 písm. a) návrhu zákona.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

1. V  § 12 ods. 3 sa slová „osobitného predpisu18)“ nahrádzajú slovami „medzinárodnej zmluvy, ktorou je Slovenská republika viazaná18)“.

Ide o legislatívno-technickú úpravu; úpravou sa nahrádza nesprávne označenie medzinárodnej zmluvy správnym označením *(medzinárodná zmluva nie je osobitný predpis).*

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

1. V § 16 ods. 2 písm. b) druhom bode sa slová „údajov dodaných“ nahrádzajú slovami „údajov oznámených“.

Ide o legislatívno-technickú úpravu; ustanovenie sa spresňuje v záujme terminologickej presnosti a jednoty.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

1. V § 17 nadpise sa za slovo „Dohľad“ pripájajú slová „nad trhom“.

Ide o legislatívno-technickú úpravu; nadpis sa spresňuje z dôvodu rozlíšenia dohľadu nad zákonom od dohľadu nad trhom

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

Gestorský výbor odporúča hlasovať spoločne o bodoch **1 až 10** spoločne s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o sprístupňovaní strelných zbraní a streliva na civilné použitie na trhu **(tlač 1199)**

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť**.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 333 z 29. januára 2019.

Týmto uznesením výbor zároveň poveril spoločného spravodajcu Róberta Puciho predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 29. januára 2019

Jana **K i š š o v á**, v.r.

predsedníčka Výboru NR SR

pre hospodárske záležitosti